базите данни, които с оглед на подбора или подреждането на съдържанието им представляват собствено интелектуално творение на автора, се закрилят като такива от авторското право. Не се прилагат никакви други критерии, за да се определи дали те могат да се ползват от тази закрила.
 2. Закрилата чрез авторско право на бази данни, предвидена в настоящия подраздел, не се разпростира върху тяхното съдържание и не накърнява каквито и да е права, съществуващи върху самото съдържание.
 Член 187
 Авторство на бази данни
 1. Авторът на база данни е физическото лице или групата от физически лица, които са създали базата данни или, когато законодателството на страните го допуска, юридическото лице, определено като носител на правото съгласно посоченото законодателство.
 2. В случаите, когато колективните произведения се признават от законодателството на страните, лицето — носител на авторското право, притежава имуществените права.
 3. Изключителните права върху база данни, създадена съвместно от група физически лица, им принадлежат общо.
 Член 188
 Ограничени действия, свързани с бази данни
 По отношение на обективираната форма на базата данни, която е закриляна от авторско право, авторът на базата данни има изключителното право да извършва или да разрешава:
 а)
 временно или постоянно възпроизвеждане по какъвто и да е начин и в каквато и да е форма, изцяло или отчасти;
 б)
 превод, преработка, обработка и каквито и да е други изменения;
 в)
 всякаква форма на публично разпространение на базата данни или на копия от нея;
 г)
 всякакво съобщаване, изобразяване на екран или публично изпълнение;
 д)
 всякакво възпроизвеждане, разпространение, съобщаване, изобразяване на екран или публично изпълнение на резултатите от действията по буква б).
 Член 189
 Изключения от ограничените действия, свързани с бази данни
 1. За извършване от законния ползвател на база данни или на копие от нея на всяко от действията, посочени в член 188 от настоящото споразумение, което е необходимо за достъп до съдържанието на базата данни и нормалното използване на съдържанието от законния ползвател, не се изисква съгласието на автора на базата данни. Когато законният ползвател има право да използва само част от базата данни, тази разпоредба се прилага само за тази част.
 2. Страните имат избор да предвидят ограничения на правата, посочени в член 188, в следните случаи:
 а)
 в случаите на възпроизвеждане за лично ползване на неелектронна база данни;
 б)
 когато се използва с единствено с илюстративна цел за обучение или научно изследване, като се посочва източникът, и в степен, оправдана от нетърговската цел, която се преследва;
 в)
 когато се използва за нуждите на обществената сигурност или за целите на административно или съдебно производство;
 г)
 когато други изключения от авторското право са традиционно разрешени от всяка страна, без да се засягат букви а), б) и в).
 3. В съответствие с разпоредбите на Бернската конвенция разпоредбите на настоящия член не могат да се тълкуват по начин, който позволява те да се прилагат по начин, който неоснователно накърнява на законните интереси на носителя на права или е в противоречие с нормалното използване на базата данни.
 Член 190
 Право на препродажба
 1. Страните предвиждат в полза на автора на оригинално произведение право на препродажба,